29 setembre 2020 16:46\nFerran Aguiló | 26 febrer 2006\nEl ball de xifres és més gros de l'habitual i aquí ja ens hauríem de demanar per què. Habitualment, la policia i els convocants equidisten de la xifra raonable d'assistents a una manifestació i entre mínim i màxim el coeficient multiplicador no és més de dos. Ahir, no. La policia deixava en 110.000 els quasi dos milions sospirats pels convocants i el més d'un milió amb què es felicitava el govern de la senyora Aguirre. Qualque cosa va malament i la desesperació apareix talment els peus llargs en uns llençols massa curts. El desesperat podria ser el govern responsable de la policia recomptadora, el del senyor Zapatero, si l'alè d'unes víctimes, mobilitzades per una oposició hàbil, se'ls fes insuportable en el clotell. Ereality show que prometen, mescla de reliquiari, sang i dolor creïble, podria espantar un govern que no les té totes i que emprèn la dificultosa tasca de parlar amb qui ha provocat aquest dolor. El dolor que amenacen mostrar i demostrar les víctimes és real, no hi caben dubtes sobre la tragèdia que aleatòriament els caigué a sobre. Tots hem pogut ser víctimes. Tots hauríem pogut passar pel lloc equivocat en el moment equivocat, acceptar una responsabilitat institucional susceptible de ser capriciosament declarat objectiu terrorista o que qualsevol d'aquesta despietada ruleta aturàs la crueltat de la seva bolla en la casella de qualcú que ens estimam. Per això podem entendre la impotència, el dolor, la ràbia, el desempar i la impotència. Per això egovern socialista podria estar desesperat. Podria, però no ho crec. Malgrat que no hi ha antecedents internacionals d'un govern que treballi la pau amb l'oposició en contra, si hi ha prou exemples de processos finals de grups terroristes per a saber que la societat és molt més madura del que molts voldrien. Segur que la majoria de la població sap que res no és de franc, que sempre hi ha un preu per a totes les coses i que l'exigible a un govern és la recerca intel·ligent demal menor. Tot és relatiu i, per això, discutible, però aquí hi ha d'haver el pes de la majoria, i aquesta ha de ser àmplia.\nPer aquest motiu pens que els desesperats són els dirigents dePP, que no poden atorgar a l'enemic la signatura de pau. Si la pèrdua del poder, el març de 2004, no els hagués provocat aquest odi visceral a tota acció degovern Zapatero, podrien compartir la foto final. S'ho mereixien. Havien lluitat d'una manera ferma contra el terror i avui no parlaríem d'esperances sense la tasca d'anteriors legislatures. Tasca del govern, de l'oposició i de la ciutadania, també és vera. Tasca que molts trobàrem desencertada, especialment perquè semblava una actuació obsessiva. Deu ser aquesta malaltissa obsessió la que ara els entabana i els impedeix digerir que seran uns altres els que acabin un procés en el qual els governs han estat importants però la ciutadania s'ha convertit en decisiva. Se situaren enfront i es fa tard per col·locar-se al costat. Llàstima.


ermie > equip > jaume saladrigas cussons\nPracticant de Shiatsu Namikoshi, Telèfon de contacte: (+34) 606 997 659 jaumenamikoshi(@)gmail.com\nQue vol dir Shiatsu? Shiatsu, en japonès, vol dir pressió amb els dits (shi, dit, atsu, pressió). És una teràpia corporal d’origen japonès amb arrels en la filosofia de la Medicina Tradicional Xinesa i la massoteràpia. Mitjançant pressions amb els polzes i els palmells sobre determinats punts del cos, combinats amb lleugers estiraments, el Shiatsu permet corregir irregularitats a la vegada que manté i millora la salut. Aquestes pressions son perpendiculars al cos del pacient i es modulen segons la resposta de la zona pressionada amb l’objectiu d’estimular no solament la pell, sinó també els músculs i el sistema nerviós central i perifèric.\nLa visió que a Orient es te de la medicina i la prevenció de malalties contempla el cos humà com un tot. Tant important és l’aspecte físic com energètic de la persona. Les mans del terapeuta o practicant son les úniques eines que utilitza per tal que la persona que rep tractament de Shiatsu pugui beneficiar-se i expressar tot el seu potencial.\nEls seus efectes sobre el organisme:\n- Proporciona gran benestar emocional.\n– Flexibilitza la pell.\n– Millora el sistema circulatori.\n– Flexibilitza el sistema muscular.\n– Ajuda a la recuperació del equilibri del sistema esquelètic.\n– Facilita les funcions del sistema digestiu.\n– Millora el control del sistema endocrí.\n- Regula les funcions neuronals.\nCom es una sessió de Shiatsu?\nLa persona jeu en una camilla, vestida amb roba còmoda (samarreta, pantalons lleugers i mitjons). El practicant, mitjançant les pressions, l'indueix a prendre consciència de la respiració abdominal. La respiració, calma i profunda, equilibra el sistema nerviós autònom. Amb una bona respiració la nostra ment entra en un estat predisposat a la meditació, el cos es relaxa i s’elimina l’estrès.\nLes sessions tenen una durada de 60 a 75 minuts.\nEn l’actualitat son vàries les escoles o disciplines de Shiatsu que es practiquen arreu del món: Namikoshi, Masunaga, Zen, en son algunes. Tokujiro Namikoshi és considerat el creador del Shiatsu modern, i el seu estil, Shiatsu Namikoshi, essència del Shiatsu tradicional.\nCom acostuma a passar - doncs no soc cap excepció -, el meu interès pel Shiatsu va començar a manifestar-se com a pacient. Anys experimentant els extraordinaris beneficis del Shiatsu Namikoshi en la meva salut, em varen empènyer en la direcció de voler estudiar i aprofundir en aquesta disciplina terapèutica.\nEls meus agraïments son per la Mireia Grossmann, terapeuta multi disciplinar i professora de Shiatsu Namikoshi. A Masanori Takano, terapeuta de Shiatsu Clinic i professor de Junetsu (tècnica aplicada al Shiatsu). Agraïments també pels professors de l’escola CENAC, Emili Estivill i David Herrero i a Arturo Valenzuela, professor de Shiatsu Namikoshi i Sotai. Un agraïment molt especial als professors de Shiatsu Namikoshi, Matsuko i Takashi Namikoshi (International Shiatsu Foundation), i hereus del gran mestre, Tokujiro Namikoshi, creador del Shiatsu.\nI naturalment, a totes les persones que em fan confiança i creuen en els beneficis del Shiatsu Namikoshi, a ell i elles, moltes gràcies!\nEl meu objectiu - i desig - com a practicant de Shiatsu Namikoshi es el de continuar formant-me i aprofundir en aquesta disciplina terapèutica, amb la finalitat de poder difondre els seus beneficis, i per tant, ajudar, a tantes persones com sigui possible!


L’estació d’esquí d’Er Puigmal, en el punt de mira | NacióCerdanya\nIvan Sanz | 15/07/2017 a les 18:30h\nQuin futur li espera a l'estació d'esquí de Puigmal? Raymond Pouget, l'alcalde d'Er, ens va explicar fa uns dies quina és, ara mateix, la situació de l'estació, tancada des d'abril de 2013.\nSegons va explicar Pouget no hi ha cap empresa, pública o privada, que vulgui fer-se càrrec de la reobertura de l'estació. Cal tenir ben present que la fallida de Puigmal arrossega un deute que supera els 9.200.000 euros. Així doncs els motius són ben fàcils d'entendre: de moment no hi ha cap fórmula ni projecte que la faci viable econòmicament, i si no genera benefici, no és atractiva per invertir-hi. I tenen molt clar que mentre l'estació estigui tancada no hi haurà ingressos però si deutes. Però la cosa podria canviar aviat.\nEl 12 de juny passat es va celebrar una reunió esperançadora a l'Ajuntament d'Er amb l'objectiu d'impulsar la reobertura de l'estació. I és que d'aquesta reunió en sortirà un projecte que es farà públic a finals de 2017 i que preveu la possibilitat de reconvertir Puigmal en un centre d'activitats d'alta muntanya, tant d'hivern com d'estiu.\nLa reunió del passat juny va concloure un calendari d'actuacions que, de fet, es va iniciar ja fa dos anys, quan des de l'Ajuntament es va coordinar una crida de projectes o concurs d'idees per reobrir l'estació. S'hi van interessar 8 empreses, de les quals tres van ser seleccionades. Ara només serà una d'aquestes tres l'encarregada de fer la proposta definitiva.\nEl projecte determinarà què es pot fer exactament a Puigmal perquè sigui viable. Això vol dir que no es descarten activitats que ara mateix no es tenen presents i que, potser, els permetrien fer l'estació viable. A la pràctica és molt possible que Puigmal ja no sigui només una estació d'esquí alpí, i que per tant incorpori activitats com l'esquí de fons, l'esquí de muntanya, les raquetes de neu i les activitats pròpies de l'estiu que cada vegada més estacions d'esquí incorporen quan arriba el bon temps i les temperatures altes.\nL'alcalde d'Er tampoc va descartar una "aliança" de Puigmal amb alguna altra estació per ajudar a fer més atractius els productes que ofereixi quan reobri. I potser alguna sorpresa més. El que sí va deixar clar Raymond Pouget és que per a la temporada 2018-19 s'ha de tornar a veure activitat a Puigmal. I serà la darrera oportunitat abans no sigui massa tard per salvar el que encara queda en bon estat a l'estació.\nHi tindran a veure els rumors recents sobre inversors dels Alps que s'han començat a fixar en el Pirineu? Qui sap, però veient tot el que s'està movent a la veïna Andorra, amb la desfeta de Grandvalira programada per al 2019, i els possibles moviments de canvis accionarials a Arcalís, tot és possible en aquests moments convulsos que viu el món de la neu al Pirineu.


Artesà Nàutic: La pesca de jonquillo\nPublicat per Jaume Amengual a 17:44\nMagnífic! Endavant Jaume, cal fer molta pedagogia de com conviure amb la mar, amb respecte i sempre amb cura d'ella.\nM'encantaria un dia poder anar a feinejar amb una d'aquestes arts, o sigui que si has de menester algún dia un al·lot de barca maldestre, fes-m'ho saber.\n23 de desembre de 2010, a les 19:58\nMolt bona entrada, Jaume, i molt interessant. La veritat és que no n'havia sentit parlar mai del jonquillo ni d'aquest sistema de pesca específic... O potser sí, perquè tinc un dubte. A la notícia del "Diario de Mallorca" es diu que el jonquillo no s'ha de confondre amb el "chanquete", ja que aquest és la cria del seitó (boquerón). Però, en canvi, la Wikipedia diu que el "chanquete" és l'aphia minuta i que a Balears en diuen jonquillo.\nA simple vista, mirant el vídeo, jo hagués dit que el jonquillo és el xanguet que he menjat alguna vegada en forma de truita, i boníssima, per cert.\nPer tant, en què quedem: el jonquillo i el xanguet són el mateix peix o no? Qui s'equivoca: el "Diario de Mallorca" o la Wikipedia?\n28 de desembre de 2010, a les 21:03\ns'algar ha dit...\ninteressant i didàctic per saber\no intentar entendre, no és fàcil, la pesca del jonquillo.\nm'ha encuriosit el detall de tirar-ne una grapada a l'arròs. ho provaré.\nsalut i que pugueu deleitar-nos amb aquestes filigranes, com la pesca de la sípia.\nbon dia s'Algar, si vos puc ajudar a entendre més aquest tipus de pesca demana-ho, i segur que farem una entrada de la pesca de la sípia.\n15 de febrer de 2011, a les 0:43


En la mirada hipnòtica dels cartells de propaganda t' hi endevino una mena d’astorament i perplexitat davant la novetat del que, sense voler, t’ha tocat enfrontar. Però no et puc plànyer, perquè la teva formació, que acaba de sortir del govern estatal i de la Generalitat amb ombres i llums enfosquides per la contundència de la crisi, ha de passar, per mèrits propis, i per les circumstàncies del canvi dels fonaments de la cultura política, pel camí estret de la renovació profunda i ha de pagar amb escons el preu de la seva transformació.\nLa teva centralitat s’ha difuminat en bona mesura. I potser et trobes sol. Però no et posis nerviós. El candidat sobiranista també està sol, malgrat els elogis que desvetlla. Està sol enfront d’un risc molt alt de fracàs. El motiu central que ara polaritza la dinàmica política, la sobirania i la independència, té de moment la força suficient per filtrar moltes expectatives, però també per generar molts dubtes i molta necessitat de reinvenció, començant pels mateixos que han posat en marxa el moviment. En el procés de reinvenció política que haurem de passar es decantaran molts pòsits, i el teu pot continuar sent important.\nLa teva tasca de predicador del federalisme en una situació tant polaritzada fa que la teva prèdica aparegui com una veu en el desert. En una part ho és, i en una altra part en aquest desert que tots travessem alguns hi pateixen miratges que tu et negues a reconèixer com veritables indicadors d’oasis, i per això et volen fer fora de la caravana tractant-te de somiador.\nEt reconec la gosadia de defensar alhora la necessitat d’un referèndum i proposar el federalisme com alternativa al sobiranisme. Els teus companys del PSOE hi veuen una contradicció, i els teus contrincants un brindis al sol. Però si el sobiranisme i la demanda d’independència surten reforçats el 25N, els companys del PSOE s’ho hauran de plantejar seriosament, i començar a pensar no tant, potser, en la conveniència d’un referèndum, com en la inevitabilitat d’emprendre, d’una vegada, el camí de configurar Espanya com una federació de nacions, amb totes les conseqüències.\nVeig una paradoxa que podria ajudar-te en la recuperació que demanes i necessites. Justament si surt reforçada la via sobiranista, i arriba a ser tant forta socialment i tant pressionant políticament que posi l’Estat en la tessitura d’haver de negociar velis nolis, llavors es veurà que el federalisme pot ser la sortida, i que la resolució final del problema del sobiranisme, que no és altre que el de les sobiranies compartides, és la federació.\nPerquè ens mirem el procés des de la banda catalana. Però també l’hem de veure des del costat d’Espanya. Potser una Catalunya independent és viable. Ho seria també una Espanya sense Catalunya? Com, sinó amb la federació, es poden resoldre els problemes de dues unitats amb dubtes de subsistència?\nQue tinguis sort, que la necessitaràs.


Santi, Author at IN TGN - Pàgina 5 de 7\nAquest Nadal regala anglès\nBlocBy Santi 12/19/2014\nVols ser la persona més original d’aquestes festes? Doncs aquest Nadal regala formació de qualitat. Sorprèn la família i els amics regalant-los un curs d’anglès a INTGN. Tens un descompte del 50% en la matrícula. Només fins el 31 de desembre.\nBlocBy Santi 11/21/2014\nMai és tard per aprendre……vols ser un “Late Bloomer” Un “late Bllomer” o “flor tardana” (metafòricament parlant) és una persona que desenvolupa talents o capacitats més tard del que és habitual. . En alguns casos inclús aquest aprenentatge es dona en una edat mooolt adulta. En tenim d’exemples…\n1 d’octubre inici cursos d’anglès Kids & Junior\nBlocBy Santi 10/01/2014\nAvui 1 d’octubre comencen les classes d’anglès dels cursos Kids & Junior. Benvinguts a tots.\nBlocBy Santi 09/26/2014\nL’any 2001 la Comissió Europea i el Consell d’Europa van proclamar el dia 26 de setembre com el Dia Europeu de les Llengües. La intenció era destacar la importància d’aprendre llengües i motivar el seu aprenentatge continu al llarg de tota la vida. La novetat era concebre l’aprenentatge des idiomes com un procés permanent i…\nInTgn torna al seu horari habitual.\nBlocBy Santi 09/01/2014\nAvui comenca setembre, i l’escola torna al seu horari habitual.\nBlocBy Santi 08/11/2014\nOberta inscripció curs 2014-2015\nBlocBy Santi 08/07/2014\nJa podeu realitzar la inscripció pel curs 2014-2015. Si us apunteu durant el mes d’agost obtindreu un 50% de descompte en la matrícula.\n100 % aprovats en els exàmens de Cambridge\nBlocBy Santi 07/13/2014\nTOTS els alumnes d’ In Tgn inscrits a les proves del PET, FIRST i ADVANCED del mes de maig i juny han aprovat. Enhorabona a tots !!!\nAvui comença l’horari d’estiu\nBlocBy Santi 06/30/2014


L’Ajuntament de #santjust amplia la seva oferta de serveis, espais i oficines d’ús compartit per a empreses | GESTOR DE COMUNICATS | Ajuntament de Sant Just Desvern\nL’Ajuntament de #santjust amplia la seva oferta de serveis, espais i oficines d’ús compartit per a empreses\nA la primera planta de l’edifici, on ja hi ha els Espais Creatius, s’ha habilitat un nou espai d’ús compartit o de coworking amb vuit punts de treball individuals i espais comuns que seran accessibles tant per a les persones usuàries del nou coworking com per a les llogateres dels actuals Espais Creatius. El termini per presentar-se al concurs públic finalitza el 22 de febrer de 2015. Aquest coworking se suma al que ja existeix a Mas Lluí, amb 8 punts individuals més de treball.\nParal·lelament també s’ha obert la convocatòria per accedir a 3 dels 9 Espais Creatius que estan disponibles, i a la formació d’una llista d’espera. Aquests espais tenen com a finalitat promoure la creació artística entre el jovent, oferint una ubicació a preus assequibles on desenvolupar i consolidar projectes de creació artística, multimèdia i noves tecnologies, així com per possibilitar iniciatives d’emprenedoria. Des que es van inaugurar, l’any 2011, 16 empreses han pogut desenvolupar la seva activitat empresarial en aquests espais.\nNou servei d’oficina virtual\nTambé s’inicia el servei d’Oficina Virtual i Sala de Reunions. L’Oficina possibilita la domiciliació d’empreses en el mateix edifici de Sant Just Diagonal sense ocupar-hi un espai físic, reduint així la despesa del lloguer; i es posa a la seva disposició la Sala de Reunions. També facilita l’accés a recursos per a persones emprenedores, professionals i pimes del municipi.\n· Presentació de sol·licituds: fins el 22 de febrer\n· Preus: des de 64€ fins a 141€/mes (més IVA i despeses comunitàries)\n· Preu: 60€/MES (més IVA i despeses de subministres)\n· Presentació de sol·licituds via instància a l’Ajuntament a partir del 2 de febrer\n· Preu: quota bàsica 15€/mes (més IVA) / quota ampliada 30€/mes (més IVA)\nInformació, bases, condicions i requisits a promunsa.cat i a les oficines de Promusa (edifici Walden, 7)


Ford Fund Smart Mobility Challenge busca aportar solucions urbanes sostenibles\nInici > Ford Fund Smart Mobility Challenge busca aportar solucions urbanes sostenibles\nPeríode de l'esdeveniment: De 15 de setembre de 2020 a 31 de desembre de 2020. Dilluns, dimarts, dimecres, dijous, divendres, dissabte i diumenge de 00:00 a 23:59.\nAquest programa està patrocinat per la Fundació Ford (Ford Fund) i és la primera vegada que es celebra a València. La Universitat de València ha sigut l'escollida per dur-lo a terme enguany juntament amb la Universidad Politécnica de Madrid. Aquesta elecció pretén donar una perspectiva més social i menys tecnològica a les propostes de l'alumnat que hi participe.\nEl repte “Smart Mobility Challenge” s’aborda per equips d'entre dues i cinc persones pertanyents a l'estudiantat de la Universitat de València. Aquests equips hauran de presentar una o diverses idees que desenvoluparan al llarg del programa, i que donarà com a resultat final un prototip, el qual serà presentat en la final del concurs per la persona que trie cada equip en un acte al qual assistiran representants de la Universitat de València i de Ford Fund.\nLes propostes dels equips han de tenir com a objectiu ajudar a millorar la vida de les persones de totes les edats i capacitats, enfocant la idea des d'una perspectiva social. És per això que cada equip ha d'involucrar a una organització social que done servei a la comunitat perquè done suport als projectes.\nLes persones que sol·liciten participar han d'estar matriculades en el curs 2020/21 en una titulació oficial de grau, màster o doctorat de la Universitat de València. Una vegada admesos els equips, començarà la fase formativa que tindrà lloc entre finals de gener i principis de febrer de 2021, en la qual l'estudiantat adquirirà els coneixements necessaris per a l'elaboració del prototip. La docència s’impartirà íntegrament en línia i comptarà amb professorat especialitzat que ajudarà l’estudiantat a donar forma a la seua idea. Aquesta fase és obligatòria i serà prèvia a l'última fase del concurs: el desenvolupament del projecte. Durant el desenvolupament s'aplicarà tot l'après durant la fase formativa i donarà com a resultat el prototip.\nD'entre els equips que plantegen una idea o proposta inicial per a participar en aquest concurs, assistisquen als tallers formatius previstos i desenvolupen un projecte o prototip de la seua idea inicial, se seleccionaran:\nTres projectes guanyadors del concurs, que es premiaran amb 5.000 € cadascun, destinats al desenvolupament del prototip.\nUn premi addicional de 7.500 € per a contribuir al desenvolupament del millor dels tres projectes guanyadors.\nL'objectiu final dels premis és la implementació dels prototips per a fer-los realitat, per a la qual cosa es disposa d'un any des de l'anunci dels equips guanyadors. Per a l'execució, els equips seran supervisats per una persona pertanyent al col·lectiu de personal docent i investigador de la Universitat de València, que programarà reunions periòdiques i els sol·licitarà els informes necessaris per al seguiment del projecte.\n<febrer 2021 >


Si ara no el tenim...\nL'aeroport del Prat era part del Nou Estatut i encara és una reivindicació important del nostre futur. Però conquerir el control d'aquesta infraestructura es convertirà en una súplica impetuosa. Ahir mateix, en vam tenir l'exemple evident: el PSOE i el PP van acordar tombar al Congrés una moció de CiU instant el govern espanyol a constituir un consorci, amb representació de la Generalitat, que gestionés l'aeroport. Era d'esperar la negativa, d'acord, però si ara que l'executiu del PSOE no té majoria parlamentària no obtenim aquest control, ja podem deixar de ser optimistes. I és que... una altra vegada patim la representació del PSOE i el PP junts. Com els uneix Catalunya!\nTan necessari és el Prat com, per exemple, no ens trobem amb les misèries de la darrera vaga laboral. Com també perquè se'n faci una explotació més comercial i eficient, quan ja sabem el boom que s'espera. Es triplicaran el nombre de vols en deu anys? O es quadriplicaran en quinze? Aquest boom és un bombó i és per això que, si finalment el govern de Zapatero decidís cedir l'aeroport, encara hauríem de topar amb tants càrrecs i secretaris generals de l'executiu espanyol que fins i tot ens ho posarien més difícil.\nEls polítics sabem que tenen una imatge pública i que han de controlar els gestos, negociar, cedir, acordar... però els tècnics mai donen la cara i quan ets a Madrid, en les seus dels Ministeris, moltes vegades ja saps el que t'espera. Doncs topar-te amb el poder, el centrelisme i després d'una exposició trobar-te coses a l'estil del... ¿de qué me está hablando usted?... Contesta de l'interessat: ¡Pues de la OPA si le parece!\nMúsica / Flying # Bryan Adams\nI tantes coses que havien de canviar amb els ciutadans pel canvi o millor dit, pel poder.\nLes infraestructures ens acosten a l'Europa capdavantera i si volem ser com ells hem de millorar en molts aspectes. L'aeroport és un dels més importants i necessaris per demostrar que Catalunya té prou pes d'infraestructes per comparar-se a les grans ciutats\nL'aeroport hauria de ser nostra de fa molts anys i per això estem aixi. Depenem de Madrid per tot el que realments ens afecta


Els EUA acusen la Xina del ciberatac a Microsoft\nWashington i Brussel·les asseguren que el pirateig del sistema ha afectat la seva seguretat i la dels seus aliats\nEls Estats Units han acusat la Xina del ciberatac a Microsoft Exchange. En un comunicat, la Casa Blanca assegura tenir “un alt grau de confiança” que pirates informàtics vinculats al ministeri xinès de Seguretat van fer operacions de ciberespionatge aprofitant vulnerabilitats en aquest servei de correus electrònics. “És una gran amenaça per a l’economia i la seguretat dels EUA i els seus aliats”, ha alertat Washington. La Unió Europea s’ha limitat a dir que els atacs s’han fet “des del territori de la Xina”, evitant així assenyalar el règim de Xi Jinping. Brussel·les ha admès que els estats membre i les mateixes institucions de la UE s’han vist afectats en el pirateig a “milers d’ordinadors i xarxes”.\n“Aquest comportament irresponsable i perjudicial ha provocat riscos de seguretat i pèrdues econòmiques importants per a les nostres institucions governamentals i empreses privades”, ha afirmat aquest dilluns l’Alt Representant de la UE, Josep Borrell, en un comunicat.\nEl bloc europeu ha urgit la Xina a “no permetre que el seu territori s’utilitzi” per fer aquest tipus d’activitats cibernètiques. També l’OTAN ha demanat a Pequín que “actuï amb responsabilitat” al ciberespai, però no ha atribuït directament els fets a les autoritats xineses.\nEls EUA emmarquen l’atac a Microsoft en una “campanya” de ciberatacs vinculats a Pequín que té com a objectiu diversos governs i sectors econòmics com l’aviació, el comerç marítim, l’educació o la sanitat. El Departament de Justícia dels EUA ha anunciat que portarà als tribunals quatre pirates informàtics que, en alguns casos, haurien exigit rescats “milionaris”, segons Washington.


Lleida dedica un carrer a la periodista Maria Tersa, la primera veu de la ràdio lleidatana — Regidoria d’Educació, Cooperació, Drets Civils i Feminismes.\nEsteu aquí: Inici → Notícies → Lleida dedica un carrer a la periodista Maria Tersa, la primera veu de la ràdio lleidatana\nPer Meritxell Prunera Pelegrí Darrera modificació 19-02-2019 09:26\nEl paer en cap Fèlix Larrosa ha qualificat Maria Tersa com a "professional valenta, compromesa i una dona que, com moltes altres al seu temps, va contribuir a trencar sostres". Coincidint amb el Dia Mundial de la Ràdio, el 13 de febrer, la Paeria ha inaugurat aquesta tarda el carrer ubicat a La Cerdera que rep el nom de qui fou primera locutora de Ràdio Lleida el 1934.\nMaria Tersa, juntament amb la seva germana, Aurora, es va imposar en el concurs que Ràdio Lleida va dur a terme el 26 de desembre del 1933 per elegir la seva primera locutora oficial. Maria fou finalment l'elegida ja que Aurora es va casar i va abandonar la ràdio. El 12 de gener del 1934, va debutar en les ones i aviat es va consolidar com a una locutora i presentadora versàtil.\nVa estar al capdavant del micròfon fins poc abans que arribessin les tropes franquistes a Lleida. Posteriorment es va traslladar a Girona, on va treballar a Ràdio Girona. Després de la guerra els Tersa tornarien a Lleida però, malgrat l'oferiment de treballar en la nova Radio Lérida, Maria ho va rebutjar "perquè no eren els meus, ni la meua ràdio", segons el testimoni recollit per la periodista Sílvia Espinosa al llibre ‘Mujeres de Radio. Las primeras locutoras en Catalunya’.


Hostal Restaurante El Cazador Hinojosa del Duque Espanya - Ofertes d'hotels amb els MILLORS DESCOMPTES EN LÍNIA\nVeure tots els 4 allotjaments a Hinojosa del Duque.\nAvenida Marques De Santillana, 112, Hinojosa Del Duque, Hinojosa del Duque, Espanya, 14270 - Veure al mapa\nConvenientment situat a Hinojosa del Duque, Hostal Restaurante El Cazador és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Hostal Restaurante El Cazador és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de instal·lacions per a reunions i banquets , restaurant, visites turístiques, bar.\nL'ambient de Hostal Restaurante El Cazador es reflexa en cada habitació. aire condicionat, calefacció, escriptori, aparell de televisió, articles de tocador són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Hostal Restaurante El Cazador.\nTots els tipus de viatgers (74) Parelles (31) Viatgers en solitari (18) Famílies amb infants petits (12) Famílies amb infants grans (1) Grups (12)


La Fundació per la Creativació busca 100.000 idees per lluitar contra la COVID-19 - Garrotxa Digital\nOlot/Girona - Publicat a les 18.17\nComentaris tancats a La Fundació per la Creativació busca 100.000 idees per lluitar contra la COVID-19\nLa Fundació per a la Creativació, presidida per l’empresari garrotxí Josep Lagares, llança un repte als joves: busca 100.000 idees per lluitar contra el coronavirus. Hi ha temps fins el 27 d’abril per presentar les idees, la fundació escollirà els millors projectes i cercarà finançament per portar-los a terme.\nEl director de la fundació, Miquel Àngel Oliva, ha explicat a Olot Televisió que “partim que hi ha 1.500.000 estudiants que estan confinants a casa des del dia 13 de març i que d’entre tots aquests poden sortir un munt d’idees“.\nLes idees es poden centrar en quatre àmbits: millorar la prevenció i la salut, oferir ajuda i suport als més vulnerables, combinar confinament i activitat i impulsar des d’ara el ‘dia després’.\nEl repte, doncs, és que joves estudiants de secundària, batxillerat, cicles formatius i graus universitaris pensin les seves idees i s’inscriguin al web que s’ha creat per aquest challenge. S’hi pot participar de manera individual o en equip i amb un docent del seu centre que dinamitzi el procés per elaborar les propostes.\nLes propostes es poden presentar fins el dia 27 d’abril. Un cop s’hagin rebut els projectes se seleccionaran les millors per donar-les a conèixer i buscar els recursos necessaris per poder-les desenvolupar. A més es donaran premis tecnològics a les idees seleccionades. La fundació deixa clar que no es busquen solucions famarcològiques per tractar el virus sinó idees per lluitar contra la malaltia.


L'experiment T2K presenta els resultats més precisos sobre les diferències entre matèria i antimatèria en neutrins\nInvestigadors de l'Institut de Física Corpuscular (IFIC), de l’Institut de Física d’Altes Energies (IFAE-Barcelona) i de la Universitat Autònoma de Madrid han contribuït a revelar una propietat bàsica dels neutrins que no s'havia mesurat fins ara. Es tracta d'un pas important per a saber si els neutrins es comporten de manera diferent en les seues formes de matèria i antimatèria. Els resultats obtinguts apareixen a la revista Nature com a article de portada.\nT2K (Tokai a Kamioka) és un experiment de física de partícules situat al Japó, que es troba estudiant les oscil·lacions de neutrins i en el qual col·laboren equips de recerca de dotze països. La Col·laboració T2K ha publicat nous resultats –els més precisos obtinguts fins avui– del paràmetre que governa la ruptura de la simetria entre la matèria i l'antimatèria en les oscil·lacions d'aquestes partícules. Per primera vegada, l'experiment comença a revelar una propietat bàsica dels neutrins que no s'ha mesurat fins ara. Aquest és un pas important per a saber si neutrins i antineutrins es comporten de manera diferent i no de manera simètrica com descriuen les lleis de la majoria de fenòmens físics en aquest camp. Aquests resultats, que utilitzen dades recopilades fins a 2018, són els publicats en la revista científica Nature.\nLa majoria de fenòmens físics es descriuen amb lleis que prediuen un comportament simètric per a la matèria i l'antimatèria. En l'argot de la Física es parla de la simetria càrrega-paritat, o simplement simetria CP. No obstant això, aquesta simetria no és universal, com resulta evident en la composició actual de l'Univers el contingut en antimatèria del qual és molt menut. La teoria del Big-Bang assumeix que l'univers va ser creat amb quantitats idèntiques de matèria i antimatèria. Per a arribar a la situació actual és condició necessària que existisca una violació de la simetria CP.\nFins ara, la violació de la simetria CP sol s'ha observat en la física de partícules subatòmiques anomenades quarks, però la magnitud d'aquesta violació no és prou gran com per a explicar la composició de l'univers actual. T2K cerca una nova font de violació de la simetria CP en les oscil·lacions de neutrins, que es manifestaria com una diferència en la probabilitat d'oscil·lació per a neutrins i antineutrins.\nL'experiment T2K utilitza feixos de neutrins i antineutrins creats utilitzant el feix de protons del Complex d'Investigació de l'Accelerador de Protons del Japó (J-PARC), situat a Tokai, en la costa est del Japó.\nL'experiment T2K ha sigut construït i operat per una col·laboració internacional composta, en l'actualitat, per més de 500 científics de 68 institucions en 12 països (el Canadà, França, Alemanya, Itàlia, el Japó, Polònia, Rússia, Espanya, Suïssa, Regne Unit, els Estats Units i Vietnam). És finançat principalment pel ministeri de cultura, esports, ciència i tecnologia (MEXT) del Japó. Espanya contribueix amb tres grups d'investigació, dos dels quals –Institut de Física d’Altes Energies (IFAE, Barcelona) i Institut de Física Corpuscular (IFIC, València) han participat en el disseny, construcció i operació de l'experiment durant més de 15 anys, tot realitzant contribucions rellevants a l'estudi de l'oscil·lació del neutrí. Recentment s'ha incorporat a l'equip la Universitat Autònoma de Madrid. Espanya ha finançat l'activitat investigadora a través del Ministeri d'Economia i Competitivitat i de la Generalitat de Catalunya, amb el suport del Centre Nacional de Partícules Astropartícules i Nuclear (CPAN).\nPer part de l’IFIC –centre mixt de la Universitat de València i el CSIC– signen l'article científic M. Antonova, A. Cervera, P. Fernández, A. Izmaylov i P. Novella.\n“Constraint on the Matter-Antimatter Symmetry-Violating Phase in Neutrí Oscillations”\nNature Vol. 580, pàg. 339-344


LR Track rodaments de rodets fabricants i proveïdors - fàbrica de la Xina - Rihoo Indústria.\nInici > Productes > Track Roller Bearings > LR Track Roller Bearings\nRodaments de rodets LR\nRodaments amb anell exterior cilíndric o coronat\nEls coixinets de rodets de la sèrie LR també s'anomenen RODANTS CAM, utilitzats en la pista de càrregues pesades o utilitzats com a roda de reacció per complir amb l'aplicació particular que la fricció hauria de reduir. La superfície de diàmetre exterior dels rodaments es forma a les superfícies de corredor coronades amb R500 (sufix U). Poden prendre l’escut metàl·lic (sufix KDD) o el segell de runes (sufix NPP) per evitar la pols.\nEls coixinets LR estan fabricats amb un acer de gran qualitat, que es pot fabricar a partir de l'acer inoxidable resistent a la corrosió. També es poden subministrar rodaments concèntrics o excèntrics.\nRihoo Industry és un dels fabricants i proveïdors de rodaments de rodets destacats a la Xina, benvinguts a comprar i fabricar a l'engròs de coixinets especials a granel a la Xina en estoc.\nHot Tags: Rodaments de rodets LR, Xina, fabricants, proveïdors, fàbrica, venda a l'engròs, compra, personalitzat, d'alta qualitat, descompte, llista de preus, preu baix, mostra gratuïta, cotització\nRodaments de rodets de vies tipus Stud\nSeguidors de les rodes dels rodaments de rodets


hi veig doble: El gran dia\nPublicat per Mirashka a 10:21\nEsther 24 d’abril de 2012 a les 12:32\nOoooh! Aplaudiment per les artistes i cubell per la mama? :-)\nAnònim 24 d’abril de 2012 a les 21:58\nMolt bé!! no m'extranya que fóssis feliç :)\nMamaModerna 24 d’abril de 2012 a les 22:45\nQuines actrius, mooolt bé :-)\nDevia de ser molt emotiu veure-les actuar.\nMireia 25 d’abril de 2012 a les 0:41\nOoohh! que xulo! Ha de fer molta il·lusió veure-les tan felices ballant!\nkira permanyer 29 d’abril de 2012 a les 22:11\nQue xulo no? quin orgull nena Felicitats a les artistes i a la mami


Les esglésies de Sant Martí de Maldà i de Preixana, declarades bé cultural d’interès nacional | Tàrrega Televisió\nLes esglésies de Sant Martí de Maldà i de Preixana, declarades bé cultural d’interès nacional\nPer admin | on 1 Maig 2017 | Comenta\nACN Barcelona .- El Govern ha acordat aquest dimarts declarar béns culturals d’interès nacional, en la categoria de Monument Històric, l’església de Sant Martí de Maldà, a Sant Martí de Riucorb (Urgell); l’església de Santa Maria, a Preixana (Urgell), i l’església de Sant Salvador de Vilalta, a Vilanova de l’Aguda (Noguera). En tots tres casos també s’ha aprovat la delimitació de l’entorn de protecció del monument. L’església de Sant Martí de Maldà destaca especialment per la singularitat de la portalada i del campanar, mentre es té constància documental de l’existència de Santa Maria de Preixana abans del 1154, ja que apareix en una relació de parròquies del Bisbat de Vic, al qual pertanyia. L’església de Sant Salvador de Vilalta presenta una cúpula excepcional per la seva originalitat.\nTot i que es té constància documental de l’existència d’una església gòtica des del 1302, l’església actual va ser construïda entre el 1602 i el 1696, en estil barroc. El campanar va ser edificat al final del segle XVIII i reconstruït després de la destrucció patida a la Guerra Civil. L’edifici consta d’una única nau amb capelles laterals i presbiteri poligonal, tot cobert amb voltes de creueria, dins una tradició constructiva de solucions gòtiques tardanes que reflecteix un fenomen d’hibridació d’estils, característic d’algunes obres arquitectòniques dels segles XVI i XVII a Catalunya.\nA l’interior, hi destaquen el llenguatge classicista de la decoració de les capelles, en especial la de la Mare de Déu del Tallat, amb la cúpula el·líptica, i les pintures al fresc realitzades al baptisteri i al presbiteri, el 1958, pel pintor Jaume Minguell Miret. A l’exterior, s’hi poden observar dos notables elements barrocs: la portalada escultòrica i el campanar.\nLa portalada, d’estil barroc salomònic, obra de l’escultor Pau Vila, va ser realitzada a cavall entre els segles XVII i XVIII amb la col·laboració de Ramon Fabregat. La portada, composta a manera de façana-retaule, està emmarcada per dos cossos laterals sortints, amb columnes salomòniques amb nombrosos elements escultòrics, coronats per frontons partits i units per un entaulament que sosté una fornícula.\nEl campanar domina tota la vall del riu Corb i va ser construït al final del segle XVIII per l’arquitecte, enginyer militar i acadèmic Josep Prat Delorta, autor també de la capella de Santa Tecla de la catedral de Tarragona i coautor de la Seu Nova de Lleida. És de base quadrada, que es transforma en la secció vuitavada prototípica dels campanars barrocs.\nL’església, construïda amb carreus de pedra, té planta rectangular de nau única sense absis, amb quatre capelles laterals i capçalera recta, en què destaca un finestral gòtic geminat. Està coberta amb dos trams de volta de creueria amb claus de volta amb relleus. Darrere la capçalera s’hi ha afegit un nou volum que allotja la sagristia. Les quatre cantonades de la nau estan reforçades per quatre grans contraforts, mentre que a la façana sud destaca la ubicació del campanar i l’existència d’una altra finestra geminada. També destaca la composició de la façana renaixentista i, en línies generals, la volumetria contundent del campanar i de tot l’edifici.\nEtiquetes a PreixanaEsglésia de Sant Martí de MaldàEsglésia de Santa MariaMonument HistòricSant Martí de Maldà i de Preixana\nEl Cant de les Completes omple de públic i solemnitat l’església de Santa Maria de Cervera\n6 Febrer 2019 - Comenta\nPle a l’Església de Preixana en el primer concert del Tastasons\n20 Juny 2016 - Comenta\nSense resposta per “Les esglésies de Sant Martí de Maldà i de Preixana, declarades bé cultural d’interès nacional”


Les banyes del cérvol | Rondaller\nLes banyes del cérvol\n25 Març 2017 · by rondaller\t· in Barcelonès, Troballes artístiques.\t·\nTeodosi I el Gran va ser el darrer emperador -nascut a Hispània- que governà a tot el món romà, abans que l’imperi no quedés repartit entre els seus fills. Això passava a finals del segle IV.\nVa ser en aquesta època que va viure Pacià, bisbe de Barcelona i considerat un dels Pares de l’Església, grup que fonamenta la fe catòlica.\nFill de casa distingida i amb bons estudis, Pacià es casà i tingué un fill que va ser alt funcionari i escriptor com ell. D’entre les diverses obres, Pacià és autor del desaparegut escrit ‘Cervus’, un tractat contra el paganisme, on critica el costum dels barcelonins de disfressar-se d’animal amb banyes durant les festes d’inici d’any.\nDes de l’antiguitat, les banyes eren un símbol de caràcter sexual. Aquesta va ser una de tantes celebracions que l’església va eliminar o bé canviar per d’altres més cristianes.\nConstruint i destruint.\nAl barri de Sant Andreu de Palomar trobem l’església de Sant Pacià, més coneguda pels mosaics d’estil neoclàssic, realitzats per un jove i aleshores poc conegut Gaudí.\nEdificada a finals del XIX, la seva funció inicial era convent de monges i escola. L’edifici va ser projectat per Joan Torras Guardiola qui, a més d’arquitecte, també va ser mestre d’arquitectes, com Antoni Gaudí. Torras va destacar en la realització de grans estructures metàl·liques, com ponts i cobertes per a mercats. Seva va ser la bastida per construir el monument a Colom de Barcelona.\nEn aquells temps, Sant Andreu de Palomar encara era un municipi independent, que havia estat protagonista de fets destacables, com l’inici de la Guerra dels Segadors el 1640. Però, com era freqüent, l’escolarització de les classes populars no se la plantejava gairebé ningú.\nFins que el vicari de Sant Andreu va demanar les monges que estudiessin la possibilitat d’obrir una escola. Així ho van fer i va ser la primera del municipi. Anys més tard, les monges van marxar i el convent el van comprar els Germans Maristes. Aquesta orde feia poc que s’havia instal·lat a Catalunya procedent de França.\nAmb els successos de la Setmana Tràgica (1909), l’església quedà molt malmesa i la comunitat religiosa va deixar el lloc. El temple va ser utilitzat com a magatzem, fins que el 1923 el bisbe de Barcelona va comprar els terrenys i va refer els edificis, que van ser inaugurats el 9 de març de 1924, diada de sant Pacià.\nDurant la Guerra Civil, s’evità la destrucció gràcies al mossèn, qui aconseguí negociar dedicar els locals a fins socials.\nUna de les portes internes conté un vitrall que representa el segon vers del Salm 42: “Com el cérvol es deleix pels dolls d’aigua, així l’ànima meva es deleix per tu, Déu meu.”\nCasualitat o no, la figura del cérvol sembla fer referència al tractat que Pacià va escriure disset segles enrere.\nSituació: carrer de les Monges 27, Barcelona. Veure el mapa\n– Pacià de Barcelona: wikiwand.com\n– Església de Sant Pacià, per J. Bayé Puig\n– Parròquia de Sant Pacià: elperiodico.cat\n– Joan Torras i Guardiola: wikiwand.com\n– Banyuts per gener, per X. Theros\n– Casa Vidal\n– Església de Sant Andreu de Palomar\nEtiquetes: Barcelona, Joan Torras i Guardiola, Sant Andreu de Palomar, Sant Pacià\n← Entre la defensa i la distracció\nPíling a la romana →


2022 – Banc de Memòria Digital de Bordils\nLLIBRES RECOMANATS ESTIU(JULIOL-AGOST) 2022\nPer aquest estiu recomanem dos llibres imprescindibles de Yuval Noah Harari un sobre la història de la humanitat i l’altre per a poder reflexionar sobre el que passa en el món d’avui.\nEl primer és SÀPIENS\nAquest llibre és una obra fascinant, formidable, un prodigi de la divulgació que al llegir-lo, et fa canviar de la idea que tenies de la història, ens fa comprendre a nosaltres mateixos.\nInformativa, divulgativa, audaç, intel·ligent, Sàpiens. Una breu història de la humanitat posa en qüestió tot allò que sabíem sobre l’ésser humà. Una obra brillant que ofereix una nova perspectiva de la humanitat i ens permet connectar els fets del passat amb les preocupacions actual.\nEl segon: 21 LLIÇONS PEL SEGLE XXI\nL’altre llibre brillant sobre el present de la humanitat.\nDesprés que Sàpiens examinés profundament el passat de la humanitat 21 lliçons per al segle XXI se centra en les qüestions més importants del moment present. Desentranya qüestions polítiques, tecnològiques, socials i existencials, i destaca l’impacte que tenen en les vides quotidianes dels éssers humans.\nESCRIT MES JULIOL-AGOST 2022\nQUAN ELS PLATANERS CONTORNEJAVEN LA CARRETERA.\nLa Carretera C-66, aquesta exasperant calçada que travessa Bordils i Celrà, en els seus inicis fou un vial ombrejat on la gent hi anava a passejar.\nLa Carretera de Palamós a principis dels nays 50 (s.XX)\nFou el 1856, durant el regnat de Isabel II, que malgrat de ser una monarca poc compromesa amb les obligacions del càrrec, amb un bagatge cultural ínfim i col·leccionista insaciable d’amants, va signar un reial decret que facilitava al construcció d’una nova xarxa viària. És en aquest context que és va construir la carretera de Girona a Palamós i l’ Estat va obligar, per decret, a plantar arbres(majoritàriament plàtans- Platanus x hispànica-) al costat de les carreteres amb un objectiu clar , ja que aquella ordenança acabava dient: “…con el doble objeto de proporcionar a los viajeros frescura y amanidad que tanto escasean en nuestras comarcas interiores.” . Altres fonts, defensen que la idea primerenca de plantar arbres als vorals dels camins “rals” era simplement per una qüestió tècnica per fixar el terreny; o que fou Napoleó que els va introduir quan va ocupar les nostres terres; ara bé el que està documentat és que en les vies romanes ja hi havia arbres que les vorejaven; tant se val.\nAra bé, pel que fos, l’Ajuntament de Bordils d’aquella època, és va negar a plantar-ne en el seu terme municipal; per això , inicialment els arbres començaven a l’indret del camí del Molí cap el Congost, i des de Can Tramuntana a la pujada de Mollet per l’altre. Però , al cap d’uns anys, per una altre decret del Govern, l’Ajuntament es va veure obligat a plantar-ne en el seu terme , per tant el tram que travessava l’actual Carretera de Palamós, una brigada de “peons caminers” de la zona, després de fer un forat de més d’un metre de fondària a pic i pala, van haver de plantar-los. I així fou que amb els anys es convertiren en gegantins arbres d’uns vint metres d’alçada , amb un troc de uns tres metres de mitjana.\nA més de la potent imatge estètica que proporcionaven, l’època de del temps assolellat, la carretera era un lloc ideal per a poder-hi passejar tranquil·lament amunt i avall a l’ombra espessa d’aquells gegants ja que l’únic moviment consistia en les anades i vingudes dels carros dels pagesos o algun traginer, pocs i comptats; tant era així que encara recordo que als anys 60(s .XX) durant la festa major, feien una ballada de sardanes al bell mig de la carretera i els pocs vehicles que hi circulaven havien d’esperar que la sardana acabés per a poder passa, no cal dir que la mainada hi jugava a futbol i que les parelles aprofitaven l’avinentesa que aquell indret els oferia, per allunyar-se una mica del nucli i poder festejar sense ser supervisats.\nAmb el pas dels anys, cada vegada circulaven més vehicles de motor i a més velocitat i més dimensionats; és quan comencen a sortir veus que els arbres eren un perill , ja que qualsevol badada derivava un xoc frontal, d’aquesta manera, començà un progressiu treball d’eliminació d’aquests arbres, però el cas és que ningú es va plantejar que moltes vegades aquests accidents eren fruit de la imperícia i la inexperiència d’alguns conductors, l’excés de velocitat, el mal estat de les carreteres i un perillosos utilitaris com l’anomenat “cotxe de les viudes”(Dauphine Gordini). Així que a finals dels anys 50 els arbres de la Carretera de Bordils foren talats.\n1958. Es tallen tots els arbres de Carretera de Palamós\nUna vegada més, penso que ens vam equivocar, i no vam tenir la sensibilitat ni la intel·ligència de salvaguardar-los i restablir-los.\nXEVI JOU i VIOLA\nEL CASTELL 09\njuny de 2022 SuperAdmin Banc de Memòria de Bordils\nLLIBRE RECOMANAT MES DE JUNY 2022\njuny de 2022 juny de 2022 SuperAdmin Banc de Memòria de Bordils\nAmb el subtítol “Passat i present de la corrupció a Espanya”, aquest volum posa llum, amb una mirada molt innovadora, a un fenomen que crec que ha de ser clau en aquesta batalla per a “fer evident l’evidència”. Bosch hi defensa, i argumenta de manera brillant i indiscutible, que la corrupció política a l’estat espanyol ha existit sempre, però que solament durant la dictadura de Franco, i gràcies a la seua estructura, va esdevenir institucional. I, cosa que és més important, diu que aquesta institucionalització de la corrupció franquista és això que encara tenim avui. La transició, el sistema de partits que tenim ara, va marcar, segons l’autor, una continuïtat amb aquell tret extractiu essencial del règim franquista, simplement que el va adaptar i en va ampliar el nombre d’actors.\nOn abans robava un, ara en roben quatre, com si diguéssim –i això ho dic jo, no ell. Però de la mateixa manera. I si això passa, diu Bosch, és perquè, amb les actualitzacions pertinents, és clar, l’esquema operatiu i la filosofia de fons de la corrupció franquista i l’actual no és que siguin iguals, sinó que és la mateixa. I això, l’autor ho reforça políticament, perquè, de passada, no s’està de recordar evidències polítiques també tan transcendentals com ara que “la llei que obria el camí cap a la democràcia no va ser negociada amb els representants de l’antifranquisme”, que la transició de cap manera no va ser pacífica i que es va limitar a ser “un pacte entre elits polítiques, sense gairebé participació o debat intern de les bases socials”. Evidentment, com no podia ser altrament, essent l’autor qui és, Bosch també remarca la pervivència de la mentalitat franquista sobre una justícia, que “el règim anterior no veia com un poder de l’estat sinó com un instrument subordinat i al servei del règim”.\nESCRIT MES DE JUNY 2022\nPRIMER TÍTOL DE LA HISTÒRIA DEL “BALONMANO” BORDILS\nAquest 19 de juny, farà cinquanta-un anys que l’entitat que avui s’anomena Club Handbol Bordils, va conquerir el seu primer títol. Per tant ens remuntem al dissabte 19 de juny de 1971 que a 2/4 de vuit d’aquella vesprada, els dos equips que van arribar a la final de la “Copa Federación de Gerona”, el Club Balonmano Bordils(equip de categoria provincial) i el Nuestra Señora de Montserrat de Sarrià de Ter(que militava en la 1ª Divisió Nacional). s’enfrontaven en el Pavelló Municipal d’Esports de la Devesa de Girona.\nLa crònica de la prèvia, publicada al Diario Los Sitios de Gerona, feia un recordatori de que l’equip del Bordils havia eliminat en semifinals al Celrà, que acabava de proclamar-se campió de la lliga provincial i que el Bordils havia perdut el primer partit de semis al camp celranenc per 11 a 7, però… que llavors a la pista de Bordils, fent el millor partit de la temporada, van guanyar al Celrà, vigent campió provincial, per 15 a 8 i que en el primer període, ja el dominaven per un contundent 11 a 0. Per tant el global de l’ eliminatòria era de 22 a 19.\nEn canvi glosava que el N. S. Montserrat havia eliminat a l’OJE La Bisbal per un escandalós global de 48 a 24. I acabava dient:\n¿Pronóstico? Favorable a los albicelestres de Sarrià de Ter.\nPerò vet aquí que fer pronòstics sempre és relliscós i allò de “vendre la pell del llop abans de matar-lo” és una dita que el que va fer aquella crònica no la va posar en pràctica.\nBé, com us podeu imaginar, el dissabte el Pavelló Municipal de la Devesa de Girona estava a rebentar ja que moltíssims seguidors del Bordils, del Nª Sª de Montserrat (Sarrià), però a més de moltíssims amants del “balonmano” provincial, i òbviament amb la llotja plena dels components de la Federación Provincial de Balonmano de Gerona i alguna que altra patum de l’època; ja que també es jugava la final juvenil entre el mateix Sarrià i el G.E. i E. G. Ambient de les millors ocasions.\nEls de Bordils havíem fet una pancarta en la que es podia llegir: “Primer el Celrà, i després… ” és a dir, com que no ho veiem del tot clar havíem tapat lo que venia al darrera que deia :”…un bon sopar”, així si guanyàvem, apoteòsic, i si perdíem , ho destapàvem i ben contents tots a sopar igualment amb l’equip.\nEl partit es va caracteritzar en els primers trenta minuts, per amb una evident igualtat, arribant al final del primer temps amb un 3 a 3 . Ambdues defenses van destacar molt i s’hi van fer amb, diguem-ne, “intensitat”.\nPerò en el transcurs de la segona part, els sarrianencs van aconseguir posar-se al davant amb dos gols d’avantatge (5 a 3) , però llavors fou quan va sorgir la rauxa i les ganes del Bordils que, primer va anivellar el partit per passar, després, a dominar-lo completament. Aquests darrers minuts d’un joc de gran nivell(per l’època) en que el Bordils va fer embogir als seus nombrosos seguidors, que no s’acabaven de creure allò que veien.\nVan arbitrar els col·legiats Srs. Serra i Bosch, als equips que van presentar les següents alineacions:\nNªSª de MONTSERRAT : Rodríguez (Soler); Moratalla, Rodríguez II, Ibars, Ginesta (1 de penal), Rodríguez I (1), Villaplana, Pérez (1) i Mitjà (4)\nBalonmano BORDILS: Lluís Estadella,Lluís Ventura (porters); Carlos Samsó (1), J.M. Mora, Eduard Mitjà, Xevi Jou (2), Francisco Lora (4, un de penal), Martí Torras (1), Lluís Capdeferro, Joan Terradas, Carles Casademont i Joan Casas (2)\n1- Joan Jaumà 2-Eduard Mitjà “Dardo” 3-Josep M. Mora 4-Joan Casas 5-Josep Mª Pujol(alcalde d’aleshores) 6-Martí Torras “El Ferrer” 7-Albert Ventura “Berto” 8-Lluís Estadella “En Mariano” 9-Joan Capdeferro “En Ferro“(entrenador) 10-Narcís Hospital “en Tal” 11- Xavier Jou “Xevi” 12- Carles Samsó 13- Lluís Capdeferro “En Ferro petit” 14- Lluís Ventura “En Sisó” 15 – Joan Terradas.\nLa crònica del diari de l’endemà destacava que els joves del Bordils van demostrar a la pista del Pavelló Municipal la classe que porten dins seu, escombrant de la pista a un Montserrat que, malgrat als seus repetits esforços, no va poder decantar la victòria al seu favor, la qual els nois del Bordils vana aconseguir merescudament, ja que durant tot el partit s’hi van esforçar amb força, entusiasme i unes ganes enormes, sense oblidar en cap moment, la defensa de la seva porteria i aprofitant l’oportunisme en els seus atacs.\nDeia el cronista, que va ser un partit molt complet des del primer a l’últim minut de tots el bordilencs. Una actuació francament esperançadora i que obria nous horitzons a aquest Bordils que, llançat per aquest títol de guanyador del “Trofeo Federación” el proper any de ben segur que competirà amb molts ànims la Lliga Provincial, competició que aquella temporada havia fet un trist paper. Segueix recordant que l’equip bordilenc havia quedat penúltim en la classificació d’aquella temporada. I acabava pronosticant que, jugant d’aquella manera, el lloc d’aquell equip no podia ser els darrers llocs de la classificació, sinó que era en el grup dels de dalt.\nI rebla la crònica, que vam guanyar ni més ni menys que a un “Primera Divisió” que es va veure impotent per aguantar l’empenta del magnífic joc del Bordils , al que felicita des de aquesta crònica per l’èxit aconseguit.


Marcus Cooper participa al selectiu del k4 de Tòquio - RTVE.es\nMarcus Cooper participa al selectiu del k4 de Tòquio\nMarcus Walz Cooper lluita aquests dies per fer-se una plaça al K4 que competirà als Jocs Olímpics de Tòquio. El piragüista del Club Porto Petro somia en obtenir un or olímpic com el que va aconseguir a la darrera cita de Rio.\nver más sobre "Marcus Cooper participa al selectiu del k4 de Tòquio" ver menos sobre "Marcus Cooper participa al selectiu del k4 de Tòquio"\nProgramas completos (5026)\nInformatiu Balear 2 - 20/04/21\nInformatiu Balear - 20/04/21\n18:46 - 20 abr 2021\nInformatiu Balear 2 - 19/04/21\n18:52 - 19 abr 2021\nInformatiu Balear - 19/04/21\n19:17 - 19 abr 2021\nInformatiu Balear 2 - 16/04/21\nInformatiu Balear - 16/04/21\n18:39 - 16 abr 2021\nInformatiu Balear 2 - 15/04/21\n17:43 - 15 abr 2021\nInformatiu Balear - 15/04/21\n19:27 - 15 abr 2021\nInformatiu Balear 2 - 14/04/21\n18:10 - 14 abr 2021\nInformatiu Balear - 14/04/21\n20:12 - 14 abr 2021\nInformatiu Balear 2 - 13/04/21\nInformatiu Balear - 13/04/21\n19:04 - 13 abr 2021\nInformatiu Balear 2 - 12/04/21\n18:37 - 12 abr 2021\nInformatiu Balear - 12/04/21\n18:58 - 12 abr 2021\nInformatiu Balear 2 - 09/04/21\n18:02 - 9 abr 2021\nInformatiu Balear - 09/04/21\n19:06 - 9 abr 2021\nInformatiu Balear 2 - 08/04/21\n18:21 - 8 abr 2021\nInformatiu Balear - 08/04/21\n18:46 - 8 abr 2021\nInformatiu Balear 2 - 07/04/21\n18:14 - 7 abr 2021\nInformatiu Balear - 07/04/21\n18:05 - 7 abr 2021\nEl temps a les Illes Balears - 20/04/21\nInformatiu Balear en 2' - 20/04/21\n02:12 - 20 abr 2021\nEl temps a les Illes Balears - 19/04/21\nInformatiu Balear en 2' - 19/04/21\n02:39 - 19 abr 2021\nEl temps a les Illes Balears - 16/04/21\n01:52 - 16 abr 2021\nInformatiu Balear en 2' - 16/04/21\n01:56 - 16 abr 2021\nInformatiu Balear en 2' - 15/04/21\n02:12 - 15 abr 2021\nEl temps a les Illes Balears - 15/04/21\n100 dies per als Jocs de Tòquio.\n02:12 - 14 abr 2021\nEl temps a les Illes Balears - 14/04/21\n01:38 - 14 abr 2021\nInformatiu Balear en 2' - 14/04/21\n02:07 - 14 abr 2021\nUna gran lluitadora i campiona d'halterofília\n01:41 - 13 abr 2021\nL'Oficina Anticorrupció insisteix i demana informació dels càrrecs vacunats\n- 13 abr 2021\nEl temps a les Illes Balears - 13/04/21\n01:33 - 13 abr 2021\nInformatiu Balear en 2' - 13/04/21\n02:40 - 13 abr 2021\nInformatiu Balear en 2' - 12/04/21\n02:11 - 12 abr 2021\nEl temps a les Illes Balears - 12/04/21\nEl temps a les Illes Balears - 09/04/21\nInformatiu Balear en 2' - 09/04/21\n02:16 - 9 abr 2021\nAdrià Vera i Nicolau Mir aspiren a integrar l'equip de Tòquio 2021.\n02:02 - 8 abr 2021\nLos últimos 11.714 programas de Informatiu Balear\nNuevo Informatiu Balear 2 - 20/04/21 Completo 18:02 8% hoy\nInformatiu Balear 2 - 20/04/21 hoy Govern i restauradors negocien poder obrir terrasses per servir sopars, amb interiors tancats. La nova CaixaBank podria acomiadar 358 treballadors a Balears. La plantilla de Majorica demana conservar els llocs de...\nNuevo El temps a les Illes Balears - 20/04/21 Fragmento 1:19 8% hoy\nEl temps a les Illes Balears - 20/04/21 hoy Aquest dimarts ha començat amb un ambient suau però també amb núvols i algunes pluges. Les pròximes hores i també els pròxims dies estaran marcats per molta nuvolo...\nNuevo Informatiu Balear en 2' - 20/04/21 Fragmento 2:12 8% hoy\nInformatiu Balear en 2' - 20/04/21 hoy Govern i restauradors negocien poder obrir terrasses per servir sopars, amb interiors tancats. La nova CaixaBank podria acomiadar 358 treballadors a Balears. La plantilla de Majorica demana conservar els llocs de...\nNuevo Informatiu Balear - 20/04/21 Completo 18:46 8% hoy\nInformatiu Balear - 20/04/21 hoy Govern i restauradors negocien poder obrir terrasses per servir sopars, amb interiors tancats. La nova CaixaBank podria acomiadar 358 treballadors a Balears. La plantilla de Majorica demana conservar els llocs de...\nNuevo Informatiu Balear 2 - 19/04/21 Completo 18:52 8% ayer\nInformatiu Balear 2 - 19/04/21 ayer Els restauradors de Mallorca critiquen el tancament dels interiors. Salut confirma que no hi ha hagut repunt dels casos de covid durant la Setmana Santa. El PP torna acusar el Govern de manca de transparèn...\nNuevo El temps a les Illes Balears - 19/04/21 Fragmento 1:36 8% ayer\nEl temps a les Illes Balears - 19/04/21 ayer Hem començat la setmana amb un ambient fred, sobretot interior de Mallorca on encara ha glaçat feblement. A la resta les temperatures han pujat tímidament perquè l'aire fred que te...\nNuevo Informatiu Balear en 2' - 19/04/21 Fragmento 2:39 8% ayer\nInformatiu Balear en 2' - 19/04/21 ayer Els restauradors de Mallorca critiquen el tancament dels interiors. Salut confirma que no hi ha hagut repunt dels casos de covid durant la Setmana Santa. El PP torna acusar el Govern de manca de transparèn...\nNuevo Informatiu Balear - 19/04/21 Completo 19:17 8% ayer\nInformatiu Balear - 19/04/21 ayer Els restauradors de Mallorca critiquen el tancament dels interiors. Salut confirma que no hi ha hagut repunt dels casos de covid durant la Setmana Santa. El PP torna acusar el Govern de manca de transparèn...\nNuevo Informatiu Balear 2 - 16/04/21 Completo 18:03 8% pasado viernes\nInformatiu Balear 2 - 16/04/21 pasado viernes La presidenta del Govern reclama que les comunitats autònomes puguin regular el toc de queda. Es posa en marxa 'Bit Cita' el nou sistema de cita per a la vacunació. El Govern podria inc&oacu...\nNuevo El temps a les Illes Balears - 16/04/21 Fragmento 1:52 8% pasado viernes\nEl temps a les Illes Balears - 16/04/21 pasado viernes Nou canvi de temps. Tarda encara aprofitable amb núvols i clarianes. Ara bé, la inestabilitat augmentarà i el fred s'intensificarà entre aquesta nit i demà dissabte. Tindrem...\nNuevo Informatiu Balear en 2' - 16/04/21 Fragmento 1:56 8% pasado viernes\nInformatiu Balear en 2' - 16/04/21 pasado viernes La presidenta del Govern reclama que les comunitats autònomes puguin regular el toc de queda. Es posa en marxa 'Bit Cita' el nou sistema de cita per a la vacunació. El Govern podria inc&oacu...\nNuevo Informatiu Balear - 16/04/21 Completo 18:39 8% pasado viernes\nInformatiu Balear - 16/04/21 pasado viernes La presidenta del Govern reclama que les comunitats autònomes puguin regular el toc de queda. Es posa en marxa 'Bit Cita' el nou sistema de cita per a la vacunació. El Govern podria inc&oacu...\nNuevo Informatiu Balear 2 - 15/04/21 Completo 17:43 8% pasado jueves\nInformatiu Balear 2 - 15/04/21 pasado jueves Balears ja té més vacunats amb les dues dosis (180.000) que contagiats en tota la pandèmia. El PP insinua que l'exConsellera Portaveu, Pilar Costa, s'hauria vacunat irregularment. El ...\nNuevo Informatiu Balear - 15/04/21 Completo 19:27 8% pasado jueves\nInformatiu Balear - 15/04/21 pasado jueves Balears ja té més vacunats amb les dues dosis (180.000) que contagiats en tota la pandèmia. El PP insinua que l'exConsellera Portaveu, Pilar Costa, s'hauria vacunat irregularment. El ...\nNuevo Informatiu Balear en 2' - 15/04/21 Fragmento 2:12 8% pasado jueves\nInformatiu Balear en 2' - 15/04/21 pasado jueves Balears ja té més vacunats amb les dues dosis (180.000) que contagiats en tota la pandèmia. El PP insinua que l'exConsellera Portaveu, Pilar Costa, s'hauria vacunat irregularment. El ...\nNuevo El temps a les Illes Balears - 15/04/21 Fragmento 1:42 8% pasado jueves\nEl temps a les Illes Balears - 15/04/21 pasado jueves Hem començat el dijous amb poc fred, perquè les mínimes han pujat entre 3 i 5º respecte ahir i també amb núvols que han tapat el cel. Les hores vinents les temperatures ser...\nNuevo 100 dies per als Jocs de Tòquio. Fragmento 2:12 8% pasado miércoles\n100 dies per als Jocs de Tòquio. pasado miércoles Els Jocs Olímpics de Tòquio 2021, la cita esportiva més important del lustre, poden tenir més presència d'esportistes de les illes que mai i, per què no pensar-ho, un...\nNuevo Informatiu Balear 2 - 14/04/21 Completo 18:10 8% pasado miércoles\nInformatiu Balear 2 - 14/04/21 pasado miércoles Balears detecta el primer cas de la variant brasilera del coronavirus a Mallorca. Continua l'enfrontament entre Capdepera i Delegació de Govern pels incidents de Cala Rajada. Manuel Penalva declara al ...\nNuevo El temps a les Illes Balears - 14/04/21 Fragmento 1:38 8% pasado miércoles\nEl temps a les Illes Balears - 14/04/21 pasado miércoles Continuam amb la muntanya russa de les temperatures. La retirada d'aire fred en alçada i la presència de núvols durant tota la nit han afavorit la pujada de les mínimes. Avui compa...\nNuevo Informatiu Balear en 2' - 14/04/21 Fragmento 2:07 8% pasado miércoles\nInformatiu Balear en 2' - 14/04/21 pasado miércoles Balears detecta el primer cas de la variant brasilera del coronavirus a Mallorca. Continua l'enfrontament entre Capdepera i Delegació de Govern pels incidents de Cala Rajada. Manuel Penalva declara al ...\nVer Telediario - 21 horas - 19/04/21


De petita: 2014\nA dins del maletí vermell\nDes que la jubilació forçada el va obligar a abandonar allò que més estima, el periodisme, i la seva vida de corresponsal fora d’Europa ha decidit instal·lar-se sol, durant llargues temporades en aquesta casa, a les afores d’un petit poble situat en aquestes terres àrides que el van veure nèixer. Es promet que mai es quedarà a dins amb les persianes baixades i, per això, ha buscat motius per relacionar-se amb els veïns, però també passa el temps llegint i observant com creix el jardí i la vinya.\nHi ha pensaments i records de la seva vida que ara que ja fa alguns anys que torna a viure a Catalunya potser ja no li pertanyen, perquè són compartits o bé perquè els va deixar enrrera, a Marroc, a la guerra fraticida d’Algèria, a la Franja de Gaza, als camps de refugiats palestins o a Jerusalem, però d’altres els guarda gelosament en una capseta molt íntima. Són seus i no els vol fer públics.\nPublicado por Gemma Bruna i Sales a les 16:54 Cap comentari:\nEtiquetes: feixisme, guerra civil, infància, records\nSón les vuit del vespre i encara és a l’escola vestida amb les sabates de claqué, els pantalons de niló i una samarreta ample de cintura, parlant amb uns alumnes que acaben de sortir de l’aula de dansa. I a la mà hi du el full d’assistència. “Avui, no sé per què han fallat molt alumnes”, assegura mentre va posant creuetes al costat d’alguns noms.\nEs canvia molt de pressa, al mateix despatx de la direcció, mentre la seva parella, responsable, ballarí, mestre i ànima mater d’aquest projecte despatxa per telèfon amb un possible client interessat en apuntar-se a l’escola de claqué i dansa que van obrir fa just tres anys al carrer Balmes de Barcelona, quan la crisis econòmica ja feia estralls.\nAvui fa cara de cansada perquè des de fa setmanes intenta combinar com pot les classes, els assajos, que són la seva passió i la seva feina, amb els canvis que comença a experimentar el seu cos, tan menut. Aquesta última sensació és nova, però la del cansament físic l’ha acompanyat gairebé des del primer dia que de petita, amb només set anys, va començar a ballar.\nPublicado por Gemma Bruna i Sales a les 17:42 Cap comentari:\nEtiquetes: Barcelona, dansa, de petita, Eixample, escola, infància, jesuïtes\nViatjar sense piu de seguretat\nSom a finals d’agost i encara que a la Cerdanya, com cada any quan s’acaba l’estiu, plou per les tardes, els pares ens obliguen a anar al bosc, a collir gerds i maduixes.\nAmb la Joana voldríem quedar-nos a Ger per anar amb bicicleta o encara millor que ens portéssiu a la piscina de Bellver, però avui, com gairebé sempre, tampoc hem pogut sortir-nos amb la nostra.\nEntrem, tot i les nostres queixes, a la part de darrera del Talbot de color vermell, que tu condueixes, amb la Rut, que ja fa estona que s’espera a sortir, i l’Àngels, que col·loca al portaequipatges la bossa de color verd xiclet on ha disposat recipients de plàstic buits i el nostre berenar de pa amb xocolata embolicat amb paper de cuina.\nPublicado por Gemma Bruna i Sales a les 19:23 Cap comentari:\nEtiquetes: Barcelona, Cerdanya, Ger, infància, mort\nNingú diria que viu al carrer Portaferrissa, sempre ple de vianants que entren i surten de botigues de les grans cadenes de moda, ni que des del balcó del seu estudi, on també hi treballa, s’hi escolten les campanes de l’església del Pi i de la catedral. Aquestes són les interioritats que només coneixen els qui viuen als pisos amplis de la part més antiga de Barcelona.\nSeu en una taula lateral, al davant d’una paret plena de records i anotacions. Aquest és el seu racó particular, des d’on tecleja l’ordinador, respon correus i feina pendent, està a l’aguait de l’arribada del fill i també hi troba els seus moments de calma, per escriure. I ho fa en la mateixa posició d’aquella dona de la fotografia en blanc i negre, amb cabell recollit, mirada fixa i faldilles per sota el genoll, asseguda al davant d’un escriptori de la casa que la seva família encara manté a Camprodon.\nPublicado por Gemma Bruna i Sales a les 19:49 Cap comentari:\nEtiquetes: Camprodon, de petita, Eixample, infància, Memoria Ediciones, records


El Banyoles-Garrotxa Rugby s'emporta el derbi davant l'Osona-Ripollès (12-47) - Garrotxa Digital\nRipoll - publicat a les 15.44\nComentaris tancats a El Banyoles-Garrotxa Rugby s’emporta el derbi davant l’Osona-Ripollès (12-47)\nEl Banyoles-Garrotxa Rugby va sumar aquest dissabte la tercera victòria de la temporada, al grup C de la Divisió d’Honor. Els jugadors d’Adrián Gutiérrez visitaven l’Osona- Ripollès en el que es podia considerar un derbi amb totes les lletres. Els de la Garrotxa i el Pla de l’Estany van demostrar al camp que és un equip molt més consolidat respecte els ripollesos i osonencs. A la primera part van encarrilar molt bé el partit, amb diversos assajos.\nA la segona part els visitants van continuar puntuant, però mica en mica l’Osona-Ripollès va anar entrant en el partit. Va fer el primer assaig i al cap d’uns minuts van aconseguir el segon. El Banyoles-Garrotxa, però, no va patir en cap moment i va tancar el matx amb un resultat final de 12 a 47, que els dona, a falta de recuperar el partit ajornat contra el Carboners, el tercer lloc momentani a la classificació. En cas de guanyar, acabarien segons.\nFranco Porcu, jugador Banyoles-Garrotxa Rugby: “Al primer temps hem pogut fer el que volíem i a la segona part, amb els canvis i demés, hem afluixat una mica. Estem contents de la temporada, però hauríem d’haver guanyat el partit contra el CEU, que ens hauria donat accés a les semifinals”.\nJordi Madronero, jugador Osona-Ripollès Rugby: “La intenció era intentar guanyar, però som un equip que tot just ens hem format aquesta temporada i ens falten moltes coses per polir, i jugàvem contra un equip molt consolidat. Tot i que hem tingut una bona ratxa a la segona, al final s’ha imposat la realitat”.\nEl partit es va poder seguir en directe per Olot Televisió, amb la retransmissió conjunta feta amb la Xarxa de Televisions Locals. Una gran ocasió de veure jugar rugby a les comarques gironines, on poc a poc es va estenent aquest esport i on s’espera que aquest creixement no s’aturi en el futur.\nEls càmpings de la Garrotxa han vist frenada en sec la seva activitat en plena temporada alta. Tot i que cap d'ells ha tancat i esperen aprofitar alguna setmana de tardor si la situació millora, les mesures sanitàries han fet que molts ja no treballin els caps…\nCoincidint amb el Dia Mundial contra el Càncer, la Fundació Oncolliga Girona va celebrar la quarta edició de la Run4cancer a Olot. Des del recinte firal prop d’un miler de participants van prendre la sortida per als dos circuits de 5 i 10 quilòmetres. La…\nLa Fundació d’Estudis Superiors d’Olot ofereix 13 cursos i seminaris empresarials que van des de comerç internacional al domini de les xarxes socials\nSeguint la reorientació iniciada fa uns anys a la formació d’empreses i professionals, la Fundació d’Estudis Superiors ha presentat els cursos i seminaris empresarials del curs 2014-2015. Són 13 cursos i seminaris dedicats a qüestions més generals, com…


Andorra la Vella acollirà per primera vegada la Final-Concert del concurs ‘La Sardana de l’Any’ – FÒRUM.ad\nAndorra la Vella acollirà per primera vegada la Final-Concert del concurs ‘La Sardana de l’Any’\nel: 29/04/16 20:42\nAndorra la Vella serà, per primera vegada, la seu de la Final-Concert del concurs ‘La Sardana de l’Any’. L’acte tindrà lloc el 7 de maig al Centre de Congressos d’Andorra la Vella, a partir de les 17.30 hores. En el marc d’aquest acte s’estrenarà l’espectacle ‘Alla contra’ d’Esteve Molero. També es donarà a conèixer la sardana guanyadora del Premi de la Crítica i el Premi Joventut. Aquesta proposta té lloc en el marc de la Capital de la Cultura Iberoamericana 2016.\nAndorra la Vella acollirà per primera vegada, la Final-Concert del concurs ‘La Sardana de l’Any’. La cita serà al Centre de Congressos de la capital el dissabte 7 de maig a les 17.30 hores i s’emmarca en els actes de la Capital de la Cultura Iberoamericana 2016. La part musical anirà a càrrec de les cobles Jovenívola de Sabadell, i una formació especial amb músics que han format part de la cobla Jovenívola de Sabadell durant els seus 40 anys d’existència.\nLa primera part de l’actuació oferirà les 10 sardanes finalistes del Premi Popular. El públic assistent podrà votar amb una butlleta en què s’atorgaran 3, 2 o 1 punts a les tres sardanes preferides per cada votant. Com que la final també se seguirà en directe a través d’alguns casals catalans de l’estranger, es farà recompte de tots els vots del públic assistent i dels vots provinents dels casals catalans participants. La sardana amb més punts serà la guanyadora del Premi Popular de ‘La Sardana de l’Any 2015’ i la segona amb més punts aconseguirà l’accèssit.\nLa segona part consistirà en l’estrena de l’espectacle ‘Alla contra’, d’Esteve Molero, una peça que representa un encontre amb les contrarietats de la creació: el contrapunt, el contratemps, el contrapàs, el contrabaix i d’altres ‘contres’. Es tracta d’una peça per a cobla ampliada, cor i contralt narradora. Comptarà amb la participació de la cobla Jovenívola de Sabadell, El Pont d’Arcalís, l’Orfeó Andorrà i el propi Molero, com a creador del concepte i director musical.\nTambé es donarà a conèixer la sardana guanyadora del Premi de la Crítica. Aquesta peça sorgeix de les 45 sardanes seleccionades per participar en el concurs ‘La Sardana de l’Any’. Igualment, es repeteix el Premi Joventut, instaurat per primer cop l’any passat. La seva finalitat és promocionar els autors joves menors de 30 anys que componen sardanes.\nA més a més, a les 15.30 hores hi haurà una ballada de sardanes a la Plaça del Poble d’Andorra la Vella. La part musical anirà a càrrec d’una formació especial de la Jovenívola de Sabadell amb músics que han format part de la cobla durant els seus 40 anys. La Final-Concert de ‘La Sardana de l’Any 2015’ l’organitzen l’Agrupació Sardanista Andorrana i la Confederació Sardanista de Catalunya, amb la col·laboració del Comú d’Andorra la Vella i la Fundació SGAE.\nEntrada Anterior: Andbank tanca el 2015 amb un 6% de creixement de recursos gestionats\nEntrada següent: Sergi Mas i Balaguer, un autor complet: escriptor, escultor i gravador


TREBALLS DE PROTECCIÓ ANTICORROSIVA A L´ESTACIÓ DE FERROCARRIL DE CALDES DE MALAVELLA - Ignifugacions generals, protecció passiva contra el foc, treballs amb perlita i vermiculita, llana de roca, pintura intumescent, pintura ablativa, panell conlit, plaques Promat, franges tallafocs, segellaments de passos d´instal•lacions i protecció de conductes\nHome Actualitat TREBALLS DE PROTECCIÓ ANTICORROSIVA A L´ESTACIÓ DE FERROCARRIL DE CALDES DE MALAVELLA\nTREBALLS DE PROTECCIÓ ANTICORROSIVA A L´ESTACIÓ DE FERROCARRIL DE CALDES DE MALAVELLA\nIgnifugacions Generals ha realitzat la protecció anticorrosiva a l'estació de ferrocarril de Caldes de Malavella. Els treballs efectuats són la protecció de l'estructura metàl·lica de les marquesines amb esmalt d'acabat decoratiu per a exteriors, la protecció de la xapa galvanitzada de les canals de les marquesines amb imprimació amb grau de reacció B-1 i esmalt d'acabat decoratiu, a mes del pintat de l'estructura d'ascensors.\nL'estació de Caldes de Malavella (PK 189,4 de la línia Tarragona - Barcelona - Portbou) es situa a l'oest del nucli urbà. El tren va arribar per primer cop a Caldes de Malavella l'any 1862 amb l'entrada en servei del tram de Maçanet a Girona. L'estació actualment disposa de les dues vies generals (vies 1 i 2) i dues vies desviades a l'esquerra de les generals (vies 4 i 6). També té dues mortes (vies 3 i 5) connectades pel costat Barcelona. Hi ha dues andanes laterials a les vies generals que a la vegada també donen servei a les vies 3 i 4; l'andana de les vies 2 i 4 disposa d'una marquesina metàl·lica en la part d'aquesta que es troba elevada per facilitar l'accés als trens i es comunica amb l'altra andana a través de dos passos a nivell. L'edifici de viatgers es situa a la dreta de les vies, mirant sentit Portbou, i és de tres plantes. A la planta baixa acull el vestibul amb sala d'espera, guixeta de venda de bitllets i cafeteria, entre d'altres dependències. Completen les instal·lacions de Caldes de Malavella els antics molls de mercaderies que encara es conserven adjacents a la via 5.


Mars Global Surveyor - Viquipèdia, l'enciclopèdia lliure\nLa Mars Global Surveyor (MGS, «Explorador Global de Mart») és una nau espacial de la NASA, llançada el 7 de novembre de 1996, amb l'objectiu de cartografiar el planeta Mart. La seva missió principal programada acabà el 31 de gener de 2001 i a partir d'aquell moment inicià la seva fase de missió ampliada, que està previst finalitzar el desembre de 2006. Actualment és un dels quatre satèl·lits artificals de Mart en actiu, juntament amb les Mars Express, Mars Odyssey i Mars Reconnaissance Orbiter, a més dels dos vehicles d'exploració superficial Spirit i Opportunity.\n9 anys, 11 mesos, 26 dies\n11 setembre 1997\nPrograma d'exploració de Mart\n2.1 Instruments científics\nLa Mars Global Surveyor té per objectiu principal l'obtenció de mapes d'alta resolució de la superfície de Mart i caracteritzar-ne el clima i la geologia. Per a això transporta a bord una sèrie d'instruments científics dissenyats per a l'estudi de la totalitat de la superfície marciana, la seva atmosfera i el seu interior.\nAquesta missió ha estat la primera a arribar amb èxit al planeta vermell després de 20 anys. Durant els seus primers quatre mesos es va dedicar a la fase d'aerofrenat, consistent a anar adquirint l'òrbita definitiva a força de passar per les capes superiors de l'atmosfera marciana i així anar frenant la seva velocitat fins a aconseguir una òrbita adequada. Aquest període va ser més llarg del previst per no danyar els panells solars en excés. Ara segueix una òrbita polar propera a la superfície i des d'alli pren imatges amb la major resolució aconseguida en la història de l'exploració de Mart.\nDescripció de la sondaModifica\nLa sonda, construïda a la fábrica Lockheed Martin Astronautics de Denver (Colorado), té forma de caixa rectangular d'1,7 x 1,17 x 1,17 metres, amb extensions a cada banda. El seu pes és de només 1.060 kg amb combustible inclès. El mòdul central rectangular està format per dos mòduls més petits sobreposats; un conté tots els sistemes electrònics, l'ordinador 1750A i els instruments científics; l'altre conté els sistemes de propulsió i els tancs de propel·lent. Els panells solars tenen una superfície de 3,5 x 1,9 metres y proporcionen 980 W de potència per als instruments.\nMars Orbital Camera (MOC, «Càmera orbital de Mart»): és l'encarregada de prendre les imatges d'alta resolució del planeta així com altres de menor qualitat per disposar d'una visió general de l'atmosfera i el clima de Mart en tot el planeta. La MOC està controlada per Malin Space Science Systems (MSSS).\nThermal Emission Spectrometer (TES, «Espectròmetre d'emissió tèrmica»): és un espectròmetre que mesura la quantitat de llum infraroja emesa per la superfície de Mart.\nMars Orbiter Laser Altimeter (MOLA), «Altímetre làser orbital de Mart»): es tracta d'un altímetre làser; la seva missió és construir un mapa topogràfic de Mart mitjançant un làser que emet cap a la superfície.\nRadio Science Investigations (RS, «Investigacions científiques de ràdio»): mesura les variacions del senyal de radiofreqüència enviat des de la Terra per determinar-ne les desviacions causades per la gravetat.\nMagnetic Fields Investigation (MAG/ER, «Investigacions del camp magnètic»): magnetòmetre dedicat a l'estudi del camp magnètic de Mart i a la determinació de la seva intensitat.\nMars Relay: antena que ha de servir de suport a altres missions de la NASA, la JAXA i l'ESA.\nLa Mars Global Surveyor ha recollit més dades que totes les missions anteriors a Mart juntes. Entre els resultats científics més importants, la sonda ha pres imatges de penya-segats, barrancs, canals i dipòsits creats aparentment per corrents, que suggereixen que actualment pot haver-hi fonts d'aigua líquida al planeta, similars als aqüífers, just a sota de la superfície. Les lectures obtingudes pel magnetòmetre mostren que el camp magnètic del planeta no està generat completament pel nucli, sinó que es localitza en determinades zones de l'escorça. Les dades de l'altímetre làser han permès fer les primeres reconstruccions tridimensionals del casquet polar septentrional.\nA més de Mart la sonda també ha obtingut les millors imatges d'una de les dues llunes del planeta, Fobos, i les dades recollides mostren que la seva superfície està formada per material pulverulent d'un gruix d'1 metre, com a mínim, resultat de milions d'anys d'impactes de meteoroides.\nCom a dada curiosa també cal destacar el fet que la Mars Global Surveyor ha estat la primera sonda que n'ha fotografiat una altra en òrbita al voltant d'un planeta diferent de la Terra: l'abril de 2005 prengué una imatge de la Mars Express i dues de la Mars Odissey. També ha aconseguit fotografiar el vehicle tot-terreny Spirit sobre la superfície del planeta i detectar les marques deixades per les seves rodes.\nPerfil de temperatures de l'amosfera de Mart, amb les dades de la Mars Global Surveyor (línies) i del tot-terreny Opportunity (punts); a prop de la superfície les dades correctes són les de l'Opportunity.\nUna mànega sobre Mart, fotografiada per la Mars Global Surveyor. Pot veure's el rastre deixat.\nImatge de Fobos, presa l'1 de juny de 2003; la resolució és de 36 metres per píxel.\nA Wikimedia Commons hi ha contingut multimèdia relatiu a: Mars Global Surveyor\nObtingut de «https://ca.wikipedia.org/w/index.php?title=Mars_Global_Surveyor&oldid=27136920»\nDarrera modificació: 8 maig 2021 a les 10:28\nLa pàgina va ser modificada per darrera vegada el 8 maig 2021 a les 10:28.


Perilla el Sónar\nEls muntadors estan en vaga i la resposta de la Fira de Barcelona va ser contractar dues empreses perquè fessin la seva feina\nLa contractació substitutòria ha arribat als tribunals\nImatge de l’edició del 2018 del Festival Sónar. L’edició d’aquest 2019 perilla. // Sónar\nActualitzada el 15-07-2019 10:34\nAtenció a la notícia que us avança RAC1. Perilla el Sónar. La crisi originada amb la vaga dels muntadors ha fet un gir de guió i quan falten tres dies perquè comenci el festival, no està garantit que es faci. La Fira de Barcelona va contractar treballadors per substituir els que ara estan en vaga, i això, segons ha sabut RAC1, ha arribat als jutjats. Ara els organitzadors del Sónar es plantegen anul·lar-lo segons quina sigui la decisió judicial.\nVaga en marxa\nEl Sónar, un dels festivals de referència mundial de la música electrònica, s’ha de fer de dijous a dissabte vinent, dies 18, 19 i 20 de juliol. Normalment el muntatge dels diferents escenaris ja comença una setmana abans, però des de dijous passat, els muntadors –coneguts com a riggers– estan en vaga per protestar per com s’està portant la negociació del seu nou conveni col·lectiu. La resposta de la Fira de Barcelona a aquesta vaga va ser contractar dues empreses perquè fessin la seva feina, i això és el què han estat fent des de dijous passat als recintes de Montjuïc i Gran Via. Ara bé, els treballadors en vaga consideren que aquesta substitució és una vulneració del dret a vaga, ja que, per garantir-lo, la legislació prohibeix que es contracti personal per fer les feines dels qui estan aturats. És com si aquest dilluns Renfe hagués contractat maquinistes per portar els trens dels conductors en vaga.\nEls instants finals del Sónar 2018. // RAC1 - Xavi Pardo\nDoncs bé, a més de la queixa, el col·lectiu de muntadors ha portat als tribunals aquesta contractació substitutòria de Fira de Barcelona. I atenció perquè segons ha sabut RAC1, un jutjat de la ciutat ha admès a tràmit la queixa i en les properes hores haurà de decidir mesures cautelars. Una de les mesures que es planteja és obligar la Fira a acomiadar els instal·ladors substituts i, a més, per no erosionar el dret a vaga, obligar a desfer tots els treballs fets des de dijous passat –que va començar la vaga– fins ara. Si la justícia pren aquesta decisió, el Sónar ja ha fet saber als responsables de la Fira que no hi haurà temps material per refer-ho tot, i que es veuria obligat a cancel·lar el festival d’aquest any. La primera actuació està prevista per a dijous.\nDes del Sónar apunten, a més, que el conflicte laboral ja ha provocat una davallada del ritme de venda de les entrades per bé que s’espera una xifra semblant a la de l’any passat. Però si se suspèn, l’entrebanc seria majúscul perquè unes 126.000 persones es podrien quedar amb les mans a la butxaca, moltes vingudes de l’estranger. Les opcions perquè se salvi són dues: que els muntadors en vaga deixin la protesta o que el jutge doni la raó a la Fira i trobi legal contractar personal per substituir el que està en vaga. La resolució podria ser en les properes hores.\nEls treballadors troben intolerable que Fira de Barcelona hagi contractat una altra empresa per cobrir la seva feina. Consideren que vulnera el dret a vaga. Ho explicava aquest diumenge un dels portaveus, Isaac Flix, durant una concentració de protesta a la plaça Espanya de Barcelona.\nHi ha persones que porten 20 anys donant un servei impecable a la ciutat de Barcelona i estan mirant pel vidre com a dins hi ha unes altres empreses realitzant la nostra tasca\nFira de Barcelona ha tret a concurs el servei de muntatge d’escenaris i els treballadors creuen que poden perdre la feina. Fonts de Fira adverteixen que no poden adjudicar a dit i que, per tant, no hi ha res a negociar.


Utopia possible: 167. Hui a València: Ja n'hi ha prou, som Països Catalans\nAlbert B. i R. 24 d’abril de 2010 a les 11:52\nDe motius per a anar a aquesta manifestació n'hi ha molts! A veure si poden canalitzar aquest moviment políticament i foragiten aquesta gent del govern!\nJordi Vàzquez 25 d’abril de 2010 a les 12:46\nFinalment 20.000 persones segons "El País" i les fotos ho demostren. La policia local, gran exemple d'objetivitat, els xifra en 2.300 i l'organització en 50.000.\nEl problema és que no hi ha alternativa per foragitar aquesta gent i el PSOE a Velència està fins i tot perseguint la seva ala nacionalista.


L’any acabarà amb temperatures gèlides | Catalunya | EL PAÍS Catalunya\nL’any acabarà amb temperatures gèlides\nCatalunya manté activades les prealertes per vents forts i inundacions\nBarcelona 29 DES 2014 - 18:50\tCET\nImatge de l'Agència Estatal de Meteorologia (Aemet). EFE\nEl 2014 s'acabarà amb temperatures gèlides a tot Catalunya, segons la previsió del Servei Meteorològic de Catalunya (SMC), que pronostica cels assolellats a tot el territori fins al 31 de desembre. Per aquest motiu, Protecció Civil ha emès un comunicat en què aconsella a la població que vigili la gent gran que viu sola, ja siguin familiars o veïns, davant el descens brusc de les temperatures d’aquest dimarts i dimecres, que seran especialment baixes a l’interior de Catalunya. A banda, es mantenen activades les prealertes per vents forts i inundacions.\nDurant els dies de fred extrem, Protecció Civil recomana que s’evitin canvis sobtats de temperatura i que els grups més vulnerables –nens, persones grans i malalts– no surtin al carrer i, en cas que ho facin, que hi estiguin el temps estrictament necessari. Entre les recomanacions, s’inclouen portar roba adequada per al fred i protegir-se el cap i la cara, a més d’intentar evitar l’entrada d’aire fred directament als pulmons.\nDe les 175 estacions de la xarxa d’estacions meteorològiques automàtiques (XEMA), 79 han registrat aquest dilluns la temperatura més baixa de tot l’any, sobretot les situades al Pirineu i a punts del prelitoral. La temperatura més baixa ha estat a la Tosa d’Alp (Cerdanya), -16,1 graus a 2.500 metres. A l’alta muntanya, no hi feia un fred tan intens des del març del 2013. Per exemple, a Viella (Vall d’Aran), la temperatura mínima ha estat aquest dilluns de -8,3 graus i la màxima de -1,5 graus.\nA banda, Protecció Civil manté aquest dilluns les prealertes dels plans Procicat i Inuncat per vents forts i inundacions a la meitat nord de Catalunya, el Pirineu i el Prepirineu, i també al Montseny. El temporal de mar també pot ser important i afectarà la meitat nord del litoral català, especialment l’Empordà, i les comarques de la Selva, el Maresme i el Barcelonès. Es poden superar les onades de 2,5 metres.


Can Raspall (la Garriga) - Viquipèdia, l'enciclopèdia lliure\nCan Raspall (la Garriga)\nCan Raspall o Can Mayol de la plaça és una masia del segle XIV del municipi de la Garriga (Vallès Oriental). És la primera obra realitzada per Manuel Joaquim Raspall i Mayol el 1903 a partir de la casa pairal de la seva mare, Mercè Mayol, filla de la Garriga. És una obra inclosa en l'Inventari del Patrimoni Arquitectònic de Catalunya.\nC. Banys, 40. La Garriga (Vallès Oriental)\n41° 40′ 59″ N, 2° 17′ 09″ E / 41.68294°N,2.28589°E / 41.68294; 2.28589Coord.: 41° 40′ 59″ N, 2° 17′ 09″ E / 41.68294°N,2.28589°E / 41.68294; 2.28589\nUbicada al carrer dels Banys (antic camí ral) i la plaça de Santa Isabel que va ser el centre del poble medieval, es tracta d'una de dues plantes i golfes amb una galeria de set buits. Al primer pis destaquen dues finestres gòtiques una de llinda plana i l'altre conopial.\nHabitatge unifamiliar entre parets mitgeres fent cantonada. Consta de planta baixa, pis i golfa. Assentada al damunt de sòcol de maçoneria. Les parets de la planta baixa són de carreus fins a la imposta de maó. Les obertures estan encerclades amb obra vista. A la porta d'entrada i balcó hi ha, estilitzats de forma molt personal, un arc deprimit convex i un altre deprimit còncau. A partir de la imposta les parets de la façana són d'obra vista i les obertures de pedra. La coberta és a dues aigües fent cantonada. El ràfec està suportat per mènsules de fusta treballada i entre les mènsules hi ha una sanefa amb motius geomètrics. Sota el ràfec hi ha una doble arcuació.\nAl seu costat s'hi afegí una casa unifamiliar entre parets mitgeres. Consta de planta baixa, dos pisos i torrassa. Assentada damunt un sòcol de maçoneria. Els arcs de les obertures són una lliure interpretació personal de l'arc deprimit convex dovellat. Les parets són d'obra vista llevat de la part més baixa, que és de carreu. A la segona planta hi ha una torrassa que clou en un mirador, la coberta és de faldons i hi ha una barana metàl·lica. Les llindes de les obertures de la planta baixa són de pedra. Unes mènsules de pedra suporten els pilars de la galeria del segon pis. El ràfec de coberta és prolongació de l'edifici del costat.\nEs tracta de la primera obra de l'arquitecte Manel Joaquim Raspall, i la realitzà abans de finalitzar els estudis d'arquitectura. Es tracta de la reforma de Can Mayol, avui Can Raspall, efectuada l'any 1903 a la casa pairal de la seva mare. Va reforçar el primitiu caràcter gòtic de l'edifici, mantenint-hi les finestres conopials i l'arcuació de coronament i a la vegada introduí nous elements de l'estètica del moment: baranes amb ferro fuetejat i motius florals, vidres emplomats a portes i finestres. Ampliació de la casa el 1920.\nS'observa clara influència del seu mestre Josep Puig i Cadafalch. Es va respectar l'aire gòtic mantenint les finestres del primer pis. Converteix l'antiga porta de la plaça en una finestra amb arc de punt d'ametlla i situa una altra d'igual a la façana del carrer Banys. A l'interior va crear diferents ambients separats, també, per arcs apuntats i destaquen els vitralls emplomats que serien una característica de la seva etapa modernista.\nEl 2007 es va restaurar. Després de diversos projectes sobre el destí de l'edifici, de propietat municipal, el 2007 es va realitzar la transformació i rehabilitació per tal de convertir-la en un espai públic que havia d'acollir la Fundació Manuel J. Raspall, un projecte proposat el 1997. Finalment la fundació no es va concretar, si bé l'edifici s'ha convertit en un centre d'interpretació del modernisme al municipi. Allotja diverses institucions culturals i, des del 2014, acull el fons documental cedit per Lluís Cuspinera amb una gran quantitat de documents originals de l'arquitecte Joaquim Raspall de qui ha estat el seu biògraf.\nPorta principal C/Banys, 40\nDetall del picaport\nFinestra conopial original conservada\nFaçana principal restaurada el 2007\nA Wikimedia Commons hi ha contingut multimèdia relatiu a: Can Raspall\n↑ 1,0 1,1 1,2 1,3 «Can Raspall». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].\nObtingut de «https://ca.wikipedia.org/w/index.php?title=Can_Raspall_(la_Garriga)&oldid=22033744»\nDarrera modificació: 1 oct 2019 a les 14:41